আদিবাসীবিষয়কমন্ত্রক
বর্ষশেষ পর্যালোচনা ২০২২ : আদিবাসী বিষয়ক মন্ত্রক
২০২২-২৩ অর্থবর্ষে আদিবাসী বিষয়ক মন্ত্রকের জন্য বাজেটে ১২.৩২ শতাংশ বৃদ্ধি
নয়াদিল্লি, ৩১ ডিসেম্বর, ২০২২
ভারতের মোট জনসংখ্যার ৮.৬ শতাংশ তপশিলী উপজাতিভুক্ত। সংখ্যার নিরিখে যা ১০ কোটির বেশি। ভারতীয় সংবিধানের ৩৪২ নম্বর অনুচ্ছেদে ৭৩০টিরও বেশি তপশিলী উপজাতি গোষ্ঠীকে মান্যতা দেওয়া হয়েছে। ‘সবকা সাথ, সবকা বিকাশ, সবকা প্রয়াস এবং সবকা বিশ্বাস’ প্রধানমন্ত্রীর এই চিন্তা-ভাবনার ওপর বিশেষ গুরুত্ব দিয়ে ভারত সরকার আদিবাসীদের উন্নয়ন এবং তাদের ঐতিহ্য ও সংস্কৃতিকে সংরক্ষণের জন্য বিশেষ উদ্যোগ নিয়েছে।
আদিবাসী মন্ত্রক এই মর্মে ২০২২ সালে বেশ কিছু উল্লেখযোগ্য পদক্ষেপ গ্রহণ করে।
২০২২-২৩ অর্থবর্ষে আদিবাসী জনগোষ্ঠীর জন্য বাজেটে বরাদ্দ বাড়ানো হয়েছে প্রায় ১২.৩২ শতাংশ। ২০২১-২২ অর্থবর্ষে আদিবাসীদের উন্নয়নের জন্য বরাদ্দ অর্থের পরিমাণ ছিল ৭ হাজার ৫২৪.৮৭ কোটি টাকা যা ২০২২-২৩ বর্ষে বাড়িয়ে হয় ৮ হাজার ৪৫১.৯২ কোটি টাকা।
পয়লা এপ্রিল ২০২২ থেকে ৩১ ডিসেম্বর ২০২২ পর্যন্ত আদিবাসী মন্ত্রক ২৬ লক্ষ ৩৭ হাজারের বেশি পড়ুয়াকে সরাসরি অর্থ প্রদানের মাধ্যমে বৃত্তি দিয়েছে। এর মধ্যে বিদেশে পড়াশোনার জন্য বৃত্তির সুবিধাও রয়েছে।
রাষ্ট্রপতি শ্রীমতী দ্রৌপদী মুর্মু এ বছর ১৫ নভেম্বর জনজাতীয় গৌরব দিবসের অনুষ্ঠানে দেশকে নেতৃত্ব দেন। ঝাড়খন্ডের খুঁটি জেলায় ভগবান বীরসা মুন্ডার জন্মস্থান উলিহাটু গ্রামে গিয়ে বীরসা মুন্ডার স্মৃতিতে পুস্পার্ঘ্য অর্পণ করেন। এই উপলক্ষে কাশ্মীর থেকে কন্যাকুমারী এবং গুজরাট থেকে অরুণাচলপ্রদেশ- দেশের বিভিন্ন স্থানে নানা অনুষ্ঠান আয়োজিত হয়। বিশেষ আলোচনা সভা, গান, নাটক ও ক্রীড়া ও অঙ্কন প্রতিযোগিতার পাশাপাশি স্বচ্ছতা প্রচারাভিযানও আয়োজিত হয়।
আজাদি কা অমৃত মহোৎসব পালনের অঙ্গ হিসেবে কেন্দ্রীয় সরকার দেশে ১২টি একলব্য মডেল আবাসিক বিদ্যালয়ের উদ্বোধন করে। এর মধ্যে চারটি অন্ধ্রপ্রদেশে, দুটি অরুণাচলপ্রদেশে, কেরালায় দুটি এবং গুজরাট, সিকিম, তামিলনাড়ু ও তেলেঙ্গানায় একটি করে স্কুল রয়েছে।
আদিবাসী পড়ুয়াদের জন্য জাতীয় শিক্ষা সমাজ ২০২২এর ৩১ অক্টোবর থেকে দোসরা নভেম্বর পর্যন্ত কর্ণাটকের বেঙ্গালুরুতে বিশেষ সাংস্কৃতিক উৎসবের আয়োজন করে। আদিবাসী মন্ত্রকের প্রতিমন্ত্রী শ্রী রেনুকা সিং সারুতা অনুষ্ঠানে প্রধান অতিথি হিসেবে যোগ দেন।
২০২২এর ১৭ থেকে ২২ ডিসেম্বর পর্যন্ত আয়োজন করা হয় বিশেষ ক্রীড়া উৎসবের। এতে যোগ দেন আদিবাসী প্রতিমন্ত্রী।
রাষ্ট্রপতি দ্রৌপদী মুর্মু নতুন দিল্লির বিজ্ঞান ভবনে আয়োজিত জাতীয় শিক্ষক পুরস্কার প্রদান অনুষ্ঠানে সিকিমের একলব্য মডেল আবাসিক বিদ্যালয়ের প্রধানের হাতে পুরস্কার তুলে দেন। ঝাড়খন্ড, ত্রিপুরা, উত্তরপ্রদেশ, তামিলনাড়ু, কর্ণাটক. হিমাচলপ্রদেশ এবং ছত্তিশগড়ে কয়েকটি নতুন জাতিকে তপশীলি জাতি ও উপজাতি গোষ্ঠীভুক্ত করা হয়।
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ ২০২২ সালের ৭ জুন নতুন দিল্লিতে জাতীয় আদিবাসী গবেষণা প্রতিষ্ঠানের উদ্বোধন করেন।
আদিবাসী মন্ত্রক ২৩ জুলাই ২০২২ তারিখে পদ্ম পুরস্কার প্রাপ্ত আদিবাসী ব্যক্তিদের সম্মান প্রদান করেন। অনুষ্ঠানে উপস্থিত ছিলেন আদিবাসী গোষ্ঠীভুক্ত সাংসদরাও।
সংবিধানের ২৭৫এর ১ অনুচ্ছেদ অনুযায়ী আদিবাসী জনগণের কল্যাণের জন্য দেশের ২৬টি রাজ্যে বিশেষ অনুদান দেওয়া হয়। শিক্ষা, স্বাস্থ্য, দক্ষতা উন্নয়ন, পানীয় জল ও স্বচ্ছতার মতো বিষয়গুলির পরিকাঠামো উন্নয়নে এই অনুদান ব্যবহৃত হবে।
আদিবাসী মন্ত্রক ২০২২এর ৯ আগস্ট একলব্য মডেল আবাসিক বিদ্যালয়ের পড়ুয়াদের সঙ্গে ভার্চুয়াল আলাপচারিতার জন্য ‘সংবাদ’ কর্মসূচির আয়োজন করে। এতে যোগ দেন কেন্দ্রীয় আদিবাসী মন্ত্রী অর্জুন মুন্ডা, মন্ত্রকের প্রতিমন্ত্রী ও জলশক্তি মন্ত্রী বিশ্বেসর টুডু।
ঝাড়খন্ডের খুঁটিতে ২৬ জুন একটি বৃহৎ স্বাস্থ্য শিবিরের আয়োজন করা হয়। এতে ৬০ হাজারের বেশি আদিবাসী মানুষের বিনামূল্যে চিকিৎসার জন্য সারা দেশ থেকে ৩৫০ জনের বেশি চিকিৎসক জড়ো হয়েছিলেন।
১৪ জুলাই ২০২২ তারিখে মহারাষ্ট্রের পালঘরে আদিবাসী বিষয়ক মন্ত্রী শ্রী অর্জুন মুন্ডা ‘মন্থন’ শিবিরের উদ্বোধন করেন। মহারাষ্ট্র ছাড়াও পশ্চিমবঙ্গ, ত্রিপুরা, মণিপুর, জম্মু-কাশ্মীর, বিহার, ছত্তিশগড়, হিমাচলপ্রদেশ, মধ্যপ্রদেশ, রাজস্থান, উত্তরপ্রদেশ, গোয়া, ঝাড়খন্ড, গুজরাট, অন্ধ্রপ্রদেশ প্রভৃতি রাজ্যের প্রতিনিধিরা অংশ নেন।
আজাদি কা অমৃত মহোৎসবের অঙ্গ হিসেবে ভারত সরকার আদিবাসী সংস্কৃতি ও ঐতিহ্য রক্ষার বিশেষ উদ্যোগ নিয়েছে। এর আওতায় ২০২২এর ১৭ ফেব্রুয়ারি তেলেঙ্গানার মেদারাম জাঠারা উৎসবের আয়োজন করা হয়। ভগবান সাম্মাক্কা এবং সরলাম্মার প্রতি সম্মান জানিয়ে এই উৎসবের আয়োজন করা হয়। আদিবাসী মন্ত্রক এই উৎসব পালন করার জন্য ২ কোটি ২৬ লক্ষ টাকা সাহায্য দেয়। জম্মু-কাশ্মীরে ২০২২ সালে লাগু হয়েছে বন সংরক্ষণ আইন। এ বছরে আদিবাসীদের ডিজিটাল উদ্যোগের মাধ্যমে উন্নতির জন্য ২৮ জুন জিওএএল কর্মসূচি শুরু হয়। প্রায় ১০ লক্ষের বেশি যুবক-যুবতী ডিজিটাল ক্ষেত্রে তাদের দক্ষতার মান বাড়াতে সক্ষম হয়।
২১ মার্চ থেকে ৩০ মার্চ পর্যন্ত ভোপালে আয়োজন করা হয় আদিবাসী শিল্প-সংস্কৃতি মেলার। দেশের ১৫টির বেশি রাজ্যের ৭০টির বেশি স্টল ছিল এই মেলায়।
২০২২এর ৮ মার্চ আন্তর্জাতিক নারী দিবস উপলক্ষে ৭৫ জন আদিবাসী মহিলাকে স্বীকৃতি দেয় টিআরআইএফইডি।
এই সংস্থা ২০২২-এর ১৪ জুন মহারাষ্ট্রের আদি চিত্র কর্মসূচির আয়োজন করে।
আদিবাসী মন্ত্রক এবং টাটা ইলেক্ট্রনিক লিমিটেডের সহায়তার ঝাড়খন্ডের চার জেলায় ১৮ ও ১৯ সেপ্টেম্বর দু-দিনের এক বিশেষ নিয়োগ কর্মসূচি চালানো হয়। আদিবাসী মেয়েদের কাজের সুযোগ করে দিতে মূলত এই উদ্যোগ।
ঝাড়খন্ডের সরাইকেলা খারাশ্বনে এক দিনের বিশেষ স্বাস্থ্য শিবির আয়োজন করা হয়।
আদিবাসী অধ্যুষিত গ্রামগুলির উন্নয়নের জন্য গ্রহণ করা হয়েছে প্রধানমন্ত্রী আদি আদর্শ গ্রাম যোজনা। এর ফলে প্রায় ৪ কোটি ২২ লক্ষের বেশি আদিবাসী মানুষের সামাজিক ও অর্থনৈতিক উন্নয়ন ঘটবে।
সামগ্রিকভাবে আদিবাসীদের উন্নয়নের জন্য সরকারের তরফে ২০২২ সালে একগুচ্ছ উদ্যোগ নেওয়া হয়েছে।
(PG/PM/NS